PODZEMNA JAMA

Podzemna jama

je globina lepote,

ki skriva mnogo čudes.

Tukaj je veliko kapnikov

vseh različnih oblik

in velikosti.

Ponavadi tu še reka teče,

v temo res lepo šumeče

se preliva dan in noč.

Kapljice velike in drobne

prekinejo tišino,

ko se poigravajo.

V notranjosti vse lepše

je to čudo narave.

Tukaj ti še tema šepeta

in te vabi, da prideš bliže.

Tanaja Čeh, 6. a

OŠ Kidričevo

NAŠE JAME

Jama je ogromna luknja.

To je luknja podzemna,

z njenega stropa kapniki vise.

V jami potok teče,

v njem pa prav posebna

bitja plavajo.

Ta bitja se človeške

ribice imenujejo.

Kapniki vseh mogočih oblik,

skledastih, trikotnih, ovalnih

in takšnih, kot si jih

sami predstavljamo.

Jama je čudovita stvar.

Bodimo ponosni nanje,

ker so naš dar.

Sonja Topolovec, 6. a

OŠ Kidričevo

KRAŠKE JAME

Kraške jame so čudovite,

včasih so tudi malo zavite.

V njih so stalaktiti in

mogočni stalagmiti.

Ponavadi je zelo lepo,

slabo pa je, če je mrzlo.

Obiskuje jih veliko ljudi

zaradi teh čudovitih stvari.

Aneja Vaupotič, 6. a

OŠ Kidričevo